钦定古今图书集成/明伦汇编/官常典/第571卷 > 完颜蒲剌都
## 钦定古今图书集成/明伦汇编/官常典/第571卷 > 完颜蒲剌都

按《金史》本传：“蒲剌都，西南路按出灰必剌罕，猛安人。
充护卫，除泰定军节度副使，以忧去官，起复唐古部
族节度副使，徙安国军移糺详稳，累官原州刺史。坐
买部内马亏直，夺官一阶，降北京兵马都指挥使、宁
远军刺史。历同知临洮府、西京留守事。崇庆元年，迁
镇武军节度，备御有功，迁一官。初置东西面经略司”，
就充西面经略使。上言：“管内太和岭诸隘屯兵控制
边要，行元帅府辄分臣兵万二千戍真定，馀众不足
守御。近日复简精锐二千七百人以往。今见兵不满
万，老羸者十七八，臣死固不足惜，顾国家之事，不可
不虑。新设经略移文西京、太原、河东，取军马大数，并
称非臣所统。”诏真定元帅府还其精锐二千七百人。
西京、太原、岚州有警，急约为应援。州郡皆不欲属经
略司，遂罢经略官。入为签枢密院事，改左副点检。四
年，迁兵部尚书。兴定元年，致仕。四年，卒。